इंटरमीडिएट के बाद अब मैट्रिक में भी रजिस्ट्रेशन की संख्या कम हो गयी है। इंटर और मैट्रिक दोनों की बात करें तो 3.87 लाख रजिस्ट्रेशन कम हुए हैं। इंटर में जहां इस बार 2.62 लाख रजिस्ट्रेशन कम हुए वहीं मैट्रिक में अबतक 1.25 लाख रजिस्ट्रेशन कम हुए हैं। बिहार विद्यालय परीक्षा समिति की मानें तो मैट्रिक में अभी तक 13 लाख 40 हजार छात्रों का रजिस्ट्रेशन हो चुका है। लेकिन अभी एजेंसी से पूरी रिपोर्ट नहीं आ पायी है। एजेंसी से रिपोर्ट आने के बाद कुछ और रजिस्ट्रेशन की संख्या बढ़ेगी। मैट्रिक और इंटर में रजिस्ट्रेशन बढ़े, इसके लिए बिहार बोर्ड ने तीन बार रजिस्ट्रेशन की तिथि भी बढ़ाई, लेकिन इसके बाद भी वैसी बढ़ोतरी नहीं हो पायी।